मारे गए सागर धनखड़ के घर पुलिस वर्दी में घुसे बदमाश, कत्ल का मुख्यारोपी है पहलवान
हरियाणा के सोनीपत में दिवंगत पहलवान सागर धनखड़ का पहलवान खौफ के साये में है। मां सविता और पिता अशोक धनखड़ को धमकियां मिल रही हैं कि वे सागर हत्याकांड में समझौता कर लें। नहीं तो उनको और गवाहों को फंसा दिया जाएगा। सागर की हत्या के आरोप में ओलंपियन सुशील पहलवान जमानत पर है।
हरियाणा के सोनीपत में दिवंगत पहलवान सागर धनखड़ का पहलवान खौफ के साये में है। मां सविता और पिता अशोक धनखड़ को धमकियां मिल रही हैं कि वे सागर हत्याकांड में समझौता कर लें। नहीं तो उनको और गवाहों को फंसा दिया जाएगा। सागर की हत्या के आरोप में ओलंपियन सुशील पहलवान जमानत पर है। उसको बचाने के लिए परिवार पर दबाब डाला जा रहा है। परिजनों की मानें तो 3-4 दिन पहले एक ठेकेदार और बदमाशों के साथ घर में घुस गया और उनको धमकी दी। कुछ युवक पुलिस की ड्रेस में भी थे। सुशील पहलवान पर कोर्ट में आरोप तय हो चुके हैं।
क्या है पूरा मामला?
बता दें कि 4-5 मई 2021 की रात दिल्ली के छत्रसाल स्टेडियम में ओलंपियन सुशील कुमार अपने कुछ साथियों के साथ पहुंचा था। उसने सागर को डंडे से बुरी तरह से पीटा। बाद में सागर की अस्पताल में मौत हो गई। सुशील कुमार द्वारा सागर से की जा रही मार पिटाई का वीडियो वायरल हुआ था। 17 दिन बाद 23 मई को सुशील कुमार को दिल्ली पुलिस की स्पेशल सेल ने गिरफ्तार किया था। ओलिंपिक पदक विजेता पहलवान सुशील कुमार, अंतरराष्ट्रीय पहलवान अनिरुद्ध दहिया और 16 अन्य के खिलाफ हत्या, हत्या की कोशिश और आपराधिक साजिश जैसे आरोप तय हो चुके हैं।
सागर धनखड़ हरियाणा के सोनीपत का रहने वाला था। उसके पिता अशोक धनखड़ और मां सविता अभी भी सोनीपत में रहते हैं। जिन दिनों उसकी हत्या हुई वह सुशील के फ्लैट में रहता था। छत्रसाल स्टेडियम में ही अन्य पहलवानों के साथ प्रैक्टिस करता था। आरोप लगा था कि सागर ने फ्लैट का 40 हजार रुपए किराया नहीं दिया था। इससे सुशील कुमार खफा हो गया था। वहीं यह भी कहा गया कि सागर को पहलवानी में आगे बढ़ता देख कर सुशील खुशी नहीं था। छत्रसाल स्टेडियम में उसकी सत्ता को चुनौती मिल रही थी।
अब परिवार को मिल रही धमकियां
दिवंगत पहलवान सागर धनखड़ के पिता अशोक धनखड़ का कहना है कि वे अपने हेल्थ चेकअप को लेकर दिल्ली बालाजी हॉस्पिटल में गए हुए थे। इसी दौरान कुछ पुलिसकर्मी और अमित रोलद उसके घर पहुंच कर उनकी पत्नी सविता को धमकी देकर गए हैं कि सुशील पहलवान को बाहर निकलवाने को लेकर राजीनामा कर लो नहीं तो गवाह को भी फंसा दिया जाएगा।
केस के मेन गवाह सोनू पर केस दर्ज
परिजनों ने कहा कि 6 बजे अमित रोलद और पुलिसकर्मी घर पर आए थे और रात 9 बजे अमित रोलद ने पहलवान सागर हत्याकांड के मुख्य गवाह सोनू माहल और जय भगवान के खिलाफ मोहाना थाना और सदर थाना नरवाना में शराब ठेकों पर कब्जे का केस दर्ज करा दिया।
परिवार को नहीं मिल रही सुरक्षा
कोर्ट में सुनवाई की तारीख आने से पहले हर बार इसी प्रकार से धमकी दी जाती हैं और एक बार फिर परिवार सदमे में है। परिवार पहले भी कई बार सुरक्षा की मांग कर चुका है लेकिन पुलिस ने परिवार को सुरक्षा मुहैया नहीं कराई है। सागर धनखड़ की मां सविता का कहना है कि अमित रोलद पुलिस के साथ पहुंचा था और कहा है कि कोर्ट कचहरी के चक्कर काटने में कुछ नहीं रखा है और राजीनामा करने का दबाव बनाया गया।